  ZAPISNIK
9. sjednice Vijeća Mjesnog odbora „Hrvatski narodni vladari”
održane u ponedjeljak, 21. veljače 2022. u 18.00 sati, u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Mladineo, Anja Pletikosa, Vanja Zubović, Tamara Bjažić Klarin.

Nije nazočna vijećnica Jadranka Čučković.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 8. sjednice održane 31. siječnja 2021. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 9. sjednice.

Prijedlog dnevnog reda:
DNEVNI RED:

1. Financijski plan Mjesnog odbora „Hrvatski narodni vladari“ za 2022. - donošenje
2. Plan malih komunalnih akcija Mjesnog odbora „Hrvatski narodni vladari“ za 2022. - donošenje
3. Izvještaj sa sastanka s predsjednikom Vijeća Gradske četvrti Donji grad i ostale vijesti
4. Zaduženja vijećnica i akcije u idućem mjesecu
5. Razno

Predsjednica Vijeća predlaže nadopunu dnevnog reda slijedećim točkama Izvješće o radu za 2021., Program rada za 2022. i Korištenje prostora Mjesnog odbora „Hrvatski narodni vladari“.
[bookmark: _heading=h.gjdgxs]
Prisutne članice Vijeća Mjesnog odbora „Hrvatski narodni vladari” nakon rasprave   jednoglasno usvajaju novo predloženi dnevni red.

DNEVNI RED:

1. Financijski plan Mjesnog odbora „Hrvatski narodni vladari“ za 2022. - donošenje
2. Plan malih komunalnih akcija Mjesnog odbora „Hrvatski narodni vladari“ za 2022. - donošenje
3. Izvješće o radu za 2021. - donošenje
4. Program rada za 2022. - donošenje
5. Izvještaj sa sastanka s predsjednikom Vijeća Gradske četvrti Donji grad i ostale vijesti
6. Zaduženja vijećnica i akcije u idućem mjesecu
7. Korištenje prostora Mjesnog odbora „Hrvatski narodni vladari“
8. Razno

1. Financijski plan Mjesnog odbora „Hrvatski narodni vladari“ za 2022. - donošenje
Vijeće je većinom glasova ZA donijelo je sljedeći

FINANCIJSKI PLAN
Mjesnog odbora ''Hrvatski narodni vladari''
za 2022.

Članak 1.
Financijski plan Mjesnog odbora ''Hrvatski narodni vladari'' za 2022. (dalje u tekstu: Plan) sastoji se od:

PRIHODA:										416.200,00
RASHODA:										416.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	416.200,00

	6711
	PRIHODI ZA FINANCIRANJE RASHODA POSLOVANJA
	416.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	416.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	340.000,00

	 
	ODRŽAVANJE JAVNIH ZELENIH POVRŠINA
	112.000,00

	 
	ODRŽAVANJE NERAZVRSTANIH CESTA
	228.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.



2. Plan malih komunalnih akcija Mjesnog odbora „Hrvatski narodni vladari“ za 2022. - donošenje
Vijeće je većinom glasova ZA donijelo je sljedeći

Plan malih komunalnih akcija
Mjesnog odbora ''Hrvatski narodni vladari'' u 2022.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Hrvatski narodni vladari'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 340,000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	112,000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	228,000,00

	Ukupno
	340,000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 16.065 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 26.836 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 160,000,00 kuna za asfalterski program i
	- 30 % ili 68,000,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2022.


3. Izvješće o radu za 2021. – donošenje

Vijeće je većinom glasova ZA donijelo je sljedeći

IZVJEŠĆE O RADU

Vijeća Mjesnog odbora „Hrvatski narodni vladari“ za  2021. godinu


U 2021. godini Vijeće Mjesnog odbora održalo je ukupno 11 sjednica, od toga 4 u starom sazivu i 7 u novom sazivu.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Također se radilo na uspostavljanju međugranične suradnje s drugim mjesnim odborima čime se želi postaviti temelj integralnom poboljšanju života u Donjem gradu.

Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 

Fokus Mjesnog odbora „Hrvatski narodni vladari“ u 2021. bile su obnova OŠ Dr. Ivan Merz te kvaliteta boravka učenika koji su razmješteni po drugim školama, detektiranje gorućih problema na prostoru u ingerenciji, komunikacija s korisnicima i održavanje prostora i imovine Mjesnog odbora. U suradnji s Vijećem Gradske četvrti provedene su prve aktivnosti koje se tiču parkinga, odvoza smeća te upotrebe javnog prostora od strane ugostitelja. Donesen je plan malih komunalnih aktivnosti za 2022. koji je u skladu s politikom ozelenjavanja te poboljšanja prometnih uvjeta u tome dijelu grada, kao i općenite čistoće. Dio aktivnosti usmjeren je prema kulturnom programu oko HDLU-a te prijedlogu da se javnost senzibilizira oko vraćanja zelenila na prostor oko Meštrovićeva paviljona.


PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. Koordinirala je rad vijeća, surađivala s vijećima graničnih mjesnih odbora i otvarala komunikaciju s različitim korisnicima prostora u ingerenciji.


POTPREDSJEDNICA VIJEĆA

Pomagala je predsjednici Vijeća, te obavljala i sve poslove koji su joj se povjerili. Sudjelovala  je u pripremi prioriteta za 2022. godinu. Potpredsjednica je pomagala u pripremi svake sjednice te bila zadužena za detaljne izvještaje sjednica.



ČLANICE VIJEĆA

Članice Vijeća svoj rad su realizirale prvenstveno putem sjednica Vijeća na koje su se redovito odazivale, u prosjeku 4 članova od ukupno pet.

Članice Vijeća su na sjednicama raspravljale i izjašnjavale se o svim pitanjima koja su bila na dnevnom redu, davale su razne inicijative, prijedloge i postavljale pitanja radi poboljšanja života građana na svom području. Vijećnice su donosile prijedloge o aktivnostima i obavljale različite terenske zadatke.
ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području. 
Prijedlozi su sustavno rješavani, a sve članice Vijeća su skladno i kooridirano surađivale, dijelile odgovornost i donosile odluke koje su u skladu s poboljšanjem života na prostoru Mjesnog odbora.


4. Program rada za 2022. – donošenje
Vijeće je većinom glasova ZA donijelo je sljedeći

PROGRAM RADA VIJEĆA
MJESNOG ODBORA „HRVATSKI NARODNI VLADARI“
ZA 2022. GODINU

Na temelju Poslovnika i Pravila Vijeća Mjesnog odbora „Hrvatski narodni vladari“, te sukladno Statutu Grada Zagreba, svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Hrvatski narodni vladari“.
Vijeće Programom rada obvezno:
1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Hrvatski narodni vladari“ 
4. Prati realizaciju Plana komunalnih aktivnosti i Programa održavanja komunalne infrastrukture
5. Predlaže aktivnosti i intevencije kojima je cilj poboljšanje života na prostoru MO-a u svim njegovim aspektima
6. Raspravlja i donosi zaključke na osnovi zahtjeva građana
7. Surađuje s graničnim mjesnim odborima
8. Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
9. Odlučuje o raspolaganju imovinom Mjesnog odbora

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji;
Program rada Vijeće Mjesnog odbora „Hrvatski narodni vladari“ temelji se i na kontinuitetu svih prethodnih aktivnosti mjesnoga odbora i zahtjevima građana. 
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.

Realizacija navedenog Programa rada ovisiti će o:
· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba i stručnim službama;
· suradnji s Vijećem Gradske četvrti Donji grad i ostalim mjesnim odborima Donjega grada;
· suradnji građana Gradske četvrti Donji grad.

5. Izvještaj sa sastanka s predsjednikom Vijeća Gradske četvrti Donji grad i ostale vijesti

Predsjednica Pletikosa izvijestila je o zadnjoj koordinaciji mjesnih odbora sa predsjednikom Vijeća gradske četvrti.

6. Zaduženja vijećnica i akcije u idućem mjesecu

Vijećnice su se dogovorile da počinju s dežuranjem od prvog tjedna u 3. mjesecu.

Predsjednica Pletikosa zamolila je vijećnice da pogledaju gdje su rupe na cestama kako bi se o tome moglo izvijestiti gradsku četvrt i započeti asfalterski program za 2022. te da obrate pozornost koliko je područje Mjesnog odbora „Hrvatski narodni vladari“ prilagođeno invalidima.

Predsjednica Pletikosa kontaktirat će predsjednika Vijeća Gradske četvrti Donji grad g. Fabera vezano uz semafore na križanju Račkoga-Smičiklasova i uspornike u Dukljaninovoj te vezano uz problematiku tramvajske buke. Također, poslat će mail ZET-u vezano uz tramvajske displeje na stanici 17-ice i 1-ice kod škole odnosno Hrvatske narodne banke.


7. Korištenje prostora Mjesnog odbora „Hrvatski narodni vladari“

Vijeće je većinom glasova ZA donijelo sljedeći

Z A K L J U Č A K


l.  Domovinskom pokretu odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, utorkom u periodu od 18 do 20 sati.

2.  Prostor iz točke 1. ovog zaključka koristit će Domovinski pokret bez naknade.

3. Domovinski pokret se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom.

8. Razno

a. Pokrenuta je diskusija o aktivaciji Trga žrtava fašizma u suradnji sa susjednim mjesnim odborima. Sastanak o planu i programu senzibilizacije javnosti s budućim eventualnim ozelenjavanjem toga trga održat će se početkom ožujka.
b. Na traženje Vijeća Gradske četvrti vezano uz budući Advent u Zagrebu, spomenuta je prostor ispred HDLU-a kao potencijalna lokacija. Intervencije i ideje poslane su gradonačelnikovoj grupi za Advent.
c. Na mail Mjesnog odbora stigao je zabrinuti mail građanke o buci koja nastaje iz tramvajskog prometa. U skladu s tom problematikom pokrenut će se suradnja između tri mjesna odbora: Zrinjevac, Hrvatski narodni vladari i Kralj Zvonimir kako bi se sanirale buka i trešnja.


Vijeće je većinom glasova ZA donijelo sljedeće

Z A K L J U Č A K

1. Vijeće Mjesnog odbora Hrvatski narodni vladari odlučilo je zatražiti promjenu brave na ulaznim vratima prostorijama Mjesnog odbora „Hrvatski narodni vladari” Trg hrvatskih velikana 2/1 ukoliko bivši korisnici ne vrate ključeve prostora.
2. Vijeće moli Gradski ured za mjesnu samoupravu, Područni odsjek Donji grad za postupanje po traženome.
3. Molit će se da se svako preuzimanje novih ključeva u budućnosti preuzme potpisom korisnika.

Sjednica je završila u 19.30.
Zapisnik vodila Vanja Zubović.



KLASA: 024-08/22-003/254
URBROJ: 251-13-11-1-22-2
Zagreb, 21. veljače 2022.


                                                                                                     PREDSJEDNICA 
                                                                               VIJEĆA MO „ Hrvatski narodni vladari“

